Δελτίο τύπου

**Μουσικός Ιούνιος , 7 & 8 Ιουνίου 2023, Αμφιθέατρο Aula, 3 μ.μ**

**Τμήμα Μουσικών Σπουδών, Φιλοσοφική Σχολή, ΕΚΠΑ**

Στο πλαίσιο του θεσμού του Μουσικού Ιουνίου που έχει καθιερωθεί τα τελευταία 12 χρόνια, **την Τετάρτη 7 Ιουνίου 2023** στη Φιλοσοφική Σχολή (αμφιθέατρο Aula) θα πραγματοποιηθεί συναυλία του συνόλου ορχήστρας δωματίου του Τμήματος Μουσικών Σπουδών που απαρτίζεται από προπτυχιακού φοιτητές του τμήματος. Το σύνολο θα ερμηνεύσει έργα P.Mascani, J.Sibelius, F.Mendelssohn, E.Elgar, Ch.Ives υπό τη διεύθυνση της διακεκριμένης μαέστρου στην Ελλάδα και το Εξωτερικό **Δρ. Ζωής Ζενιώδη,** **εντεταλμένης διδάσκουσας του ΤΜΣ**. Η μαέστρος Ζωή Ζενιώδη είναι η πρώτη γυναίκα μαέστρος με Διδακτορικό στη Διεύθυνση Ορχήστρας στην Ελλάδα και έχει μια αδιάλειπτη παγκόσμια παρουσία καθώς συμπράττει συχνά με τις παρακάτω ορχήστρες: Auckland Philharmonia Orchestra, Christchurch Symphony Orchestra, Orchestra Wellington, Queensland Symphony Orchestra, Bremen Philharmonic, Paris Mozart Orchestra, National Symphony Orchestra of Colombia, Bogota Philharmonic, Brno Philharmonic, New England Symphonic Ensemble, Tatarstan National Symphony Orchestra, Vietnam National Symphony Orchestra, PalmBeach Symphony, μεταξύ πολλών άλλων.

Στο Δεύτερο μέρος του προγράμματος θα παρουσιαστεί το εργαστήριο όπερας του ΤΜΣ, με αποσπάσματα από την όπερα του Mozart: “Le nozze di Figaro”, υπό τη διεύθυνση, του **υποψήφιου διδάκτορα του ΤΜΣ, Παύλου Κόρδη.**

Την **Πέμπτη 8 Ιουνίου 2023,** θα πραγματοποιηθεί συναυλία με έργα διάφορων συνθετών (μπαρόκ, κλασική, σύγχρονη) από τις φοιτήτριες και τους φοιτητές του ΤΜΣ, στη Φιλοσοφική Σχολή (αμφιθέατρο Aula). Το πρόγραμμα περιλαμβάνει αντιπροσωπευτικά έργα των δημιουργών: Mozart, Bach, Chopin, Κωνσταντινίδη, Ligeti κ.α.

Η ηχητική κάλυψη και βιντεοσκόπηση των συναυλιών θα γίνει από τους προπτυχιακούς και μεταπτυχιακούς φοιτητές του Εργαστηρίου Μουσικής Ακουστικής και Τεχνολογίας (LabMAT) του Τμήματος Μουσικών Σπουδών (Υπεύθυνοι: Ιωάννης Πεϊκίδης και Γιάννης Μαλαφής).

Οι Επόμενες συναυλίες του Μουσικού Ιουνίου που θα γίνουν εκτός Φιλοσοφικής Σχολής και έχουνε ως εξής:

12/6: Συναυλία Παραδοσιακής και Αστικής Μουσικής από τα μουσικά σύνολα του ΠΜΣ «Εθνομουσικολογία και μουσική πράξη» (Κέντρο Μικρασιατικών Σπουδών)

19/6: Συναυλία Παραδοσιακής και Αστικής Μουσικής (Μουσείο Λαϊκών Οργάνων)

23/6: Σύνολα Μουσικής Δωματίου (Αίθουσα Τελετών)

3/7: Συναυλία Ηχοτοπίων και mixed media (Εθνικό Αστεροσκοπείο Αθηνών)

4/7: Συναυλία Jazz Μουσικών συνόλων και Ηλεκτρακουστικής μουσικής (Εθνικό Αστεροσκοπείο Αθηνών)

**Οργανωτική επιτροπή**

Αναστασία Γεωργάκη, Δημήτρης Κοτρωνάκης, Βάλια Χριστοπούλου, Απόστολος Παληός, Γιάννης Μαλαφής, Ελένη Δημητροπούλου

**Η Πρόεδρος**

Καθηγήτρια Αναστασία Γεωργάκη

Είσοδος ελεύθερη